Dinamo îi dă palpitații, la propriu! Lui Zeljko Kopic i s-a făcut rău la finalul partidei
Zeljko Kopic, antrenorul echipei Dinamo București, a trăit cu intensitate maximă meciului împotriva celor de la UTA Arad, scor 2-0, din ultima etapă a play-out-ului din SuperLiga României.
În ultimele minute ale partidei, Zeljko Kopic a avut serioase probleme de sănătate, care au stârnit îngrijorarea membrilor staff-ului.
În ciuda controlului exercitat de echipa sa asupra jocului, toată situația tensionată i-a afectat starea de sănătate a tehnicianului. Antrenorul croat s-a simțit rău și s-a pus în genunchi la marginea terenului, ținându-și mâna de cap. Un membru al staff-ului i-a adus imediat o sticlă cu apă pentru a-l ajuta să-și revină.
În cele din urmă, Kopic a făcut semne că totul este în regulă și s-a ridicat în picioare, deși situația nu părea a fi una bună. Medicul echipei Dinamo a rămas aproape de el până la finalul meciului ca să se asigure că este în siguranță.
Kopic: "Treaba nu e încheiată"
La finalul partidei, Kopic s-a arătat bucuros de victorie dar a ținut să precizeze că victoria împotriva "sepcilor roșii" este doar un prim pas în aventura salvării de la retrogradare. Croatul a atras atenția barajulu care va urma și i-a avertizat pe băieți să rămână cencentrați și determinați. În ceea ce privește situația lui Edgar Ie, Kopic a refuzat să ofere detalii și a menționat că va discuta despre acest subiect în alt moment.
”Un joc bun în primele 30 de minute. Am meritat victoria. Nu am urmărit celelalte meciuri, m-am concentrat doar pe acest meci. Treaba nu e încheiată. Sunt fericit pentru victoria de azi, dar treaba nu e gata. Mai avem barajul.
Despre Edgar Ie nu pot sa spun nimic. Nu vreau sa vorbesc despre acest subiect azi și nu avem ce să clarificam. De mâine putem vorbi, azi discutam doar despre meci. Deocamdată nu am ce sa clarific”, a declarat Zeljko Kopic, la finalul meciului.
Cum arată clasamentul play-out-ului Superligii la finalul ultimei etape
- 1. UTA Arad - 37 de puncte
- 2. Oțelul Galați - 36 de puncte
- 3. Hermannstadt - 34 de puncte
- 4. U Cluj - 33 de puncte
- 5. Petrolul - 29 de puncte
- 6. Poli Iași - 27 de puncte - Salvare directă
- 7. Dinamo - 25 de puncte - Baraj împotriva celor de la Csikszereda Miercurea Ciuc
- 8. FC Botoșani - 25 de puncte - Baraj împotriva celor de la CS Mioveni
- 9. FC Voluntari - 24 de puncte - Retrogradare directă
- 10. FCU Craiova - 22 de puncte - Retrogradare directă
Urmăriți SPORT.RO și pe Google News